Спадар Катавіцкі з усмешкай гаворыць пра правакацыі сучасных рэжысёраў, бо многае з таго, што моладзі падаецца вынаходніцтвам, было ўжо ў 1960 — 1970-я. Па яго адчуванні, розніца толькі ў адным: раней пастаноўшчыкі надавалі больш увагі мастацкай якасці сваіх твораў. Загадчык кафедры лічыць, што маладое пакаленне часцяком вульгарна ставіцца да перфарматыўных пастановак. Ды забываецца: любы матэрыял трэба не толькі сабраць, але і прывесці ў мастацкую форму.